钦定古今图书集成/明伦汇编/官常典/第650卷 > 陈秉浩
## 钦定古今图书集成/明伦汇编/官常典/第650卷 > 陈秉浩

按《松江府志》：“秉浩，字养自，江西湖口人。万历十一年
进士。授华亭知县。初至，谒文庙，诸生进讲，或诵‘牛羊
刍牧章，秉浩叹曰：‘今之视民，焉得如牛羊然，犹有刍
牧之字乎’？即进父老，问民疾苦，悉厘革之。恤重役，却
羡馀，廉治舞文，佐讼及奸猾吏，烦苛一洗。岁大旱，徒
步祷雨，躬行阡陇，检视灾害。又出俸钱葺学宫，置田’”
赡士，表“三高士墓”，建四贤祠，葬贞女，廪节妇，以示风
尚。丁忧去官，起复福建南安知县，再调华亭，以疾乞
改散职，得湖州教授。